उदयनाचार्य न्यायजगत् के जाज्वल्यमान रत्न थे। इनका जन्म मिथिला में हुआ था। इनके परवर्ती ग्रंथकारों ने आचार्यं शब्द से इनका निर्देश कर इनके अलौकिक पांडित्य का सम्मान किया है। इन्होंने वाचस्पति मिश्र कृत "तात्पर्य टीका" पर "तात्पर्यपरिशुद्धि" नामक अति उत्कृष्ट ग्रंथ की रचना की है, "आत्मतत्वविवेक" और "न्यायकुसुमांजलि" इनके पूर्ण मौलिक तथा महत्वपूर्ण ग्रंथ हैं। इन्होंने अनेक शास्त्रार्थ सभाओं में अनीश्वरवादी बौद्ध विद्वानों को पराजित कर दिगंतव्यापी यश अर्जित किया था। अपने एक ग्रंथ "लक्षणावली" में इन्होंने अपना समय 906 शक. (984 ई.) बताया है। यथा-

इनके द्वारा प्रणीत 7 ग्रन्थ है। जिनमें 2 वैशेषिक दर्शन के और 5 न्याय दर्शन के हैं।
वैशेषिक दर्शन के 2 ग्रन्थ हैं-
1. लक्षणावली।
2. किरणावली।
न्याय दर्शन के 5 ग्रन्थ हैं-
1. न्यायकुसुमाञ्जलिः।
2. आत्मत्त्वविवेकः।
3. लक्षणमाला।
4. न्यायपरिशिष्टम्।
5. न्यायतात्पर्यपरिशुद्धिः।

वात्स्यायन
मैत्रेय नाथ
उदयनाचार्य
धर्मकीर्ति